Vik

**Vik** er en kommune i Vestland fylke, i Sogn og på sørsiden av Sognefjorden. Kommunen grenser i øst til Aurland, i sør til Voss og Vaksdal, og i vest til Modalen og Høyanger. På nordsiden av fjorden ligger Sogndal kommune og stedene Balestrand og Leikanger. Vik var til og med 2019 en del av Sogn og Fjordane fylke.

## Geografi
### Topografi
Kommunens areal ligger på sørsiden av Sognefjorden og omfatter en lang kystlinje, noen få fjorder og daler, og store fjellområder. En stor del av kommunens areal ligger høyere enn &nbsp;m.o.h. Kommunens høyeste topp er Ytstevarden på fjellet Rambera 1 640,14 moh. like øst for Vikøyri. 

Utenfor vestre del av Vik kommune er Sognefjorden mer enn 1200 m. dyp.

### Naturvern
Deler av to store landskapsvernområder ligger i Vik kommunes fjellheim, den ene østligst, den andre vestligst i kommunen.

Nærøyfjorden landskapsvernområde, som ligger helt østligst i Vik kommunen, omfatter fjellene sør for Feios og Fresvik, med bl.a. Fresvikbreen. 

Stølsheimen landskapsvernområde ligger i grenseområdet mellom kommunene Vik, Voss, Vaksdal, Modalen og Høyanger. I Vik kommune ligger Finnafjorden og Finnabotnen innenfor landskapsvernområdet, likeså Fagerdalsvatnet, Budeievatnet, Selhamarvatnet, Vassøyane og Raudbergvatnet.

## Samfunn
### Bebyggelse
Bebyggelsen er nært knyttet til Sognefjorden og tyngdepunktet ligger i kommunesenteret Vikøyri og fergestedet Vangsnes. I vest Arnafjorden med bygdene Indrefjord og Framfjord. Den vestligste bebyggelsen i kommunen er veiløse gårder langs fjorden. Mot øst ligger bygdene Feios og Fresvik.

Bebyggelsen omfatter også sesongbebyggelse. Historisk er store arealer i kommunens fjellheim brukt til beiting og setring. Setrene på Vikafjellet har vært lengst i bruk, og her er også en del fritidsbebyggelse.

### Tettstedet Vikøyri
Vikøyri er kommunens administrasjonssenter og eneste tettsted. Tettstedet har  innbyggere per 1. januar , slik at nesten halvparten av kommunens innbyggere bor i kommunesenteret. Stedet omtales også som *Viksøyri*, og lokalt kalles stedet bare *Øyri*. 

Den sentrale del av bygda omtales som *Flatbygdi*. 

Tettstedet har tre kirker, to av dem er middelalderkirker som eies av Fortidsminneforeningen. Hove kirke er en steinkirke i romansk stil, mens Hopperstad stavkirke. Sognekirken er fra 1877 Vik kirke.

### Kirker
Den norske kirke i Vik hører til Sogn prosti i Bjørgvin bispedømme og har fem kirkesogn med hvert sitt kirkebygg. 
* Vik kirke
* Vangsnes kirke
* Feios kirke
* Fresvik kirke
* Arnafjord kirke
* Hove steinkyrkje
* Hopperstad stavkyrkje

### Skoler
* Flatbygdi skule - skolekretsen omfatter bygdene Vangsnes, Vik, Arnafjorden med strendene. 
* Feios skule - skolekretsen omfatter bygdene Fresvik og Feios.  

### Kommunikasjoner
Riksvei 13 er kommunens kommunikasjonsakse i retning nord - sør, fra fergestedet Vangsnes, gjennom Vikøyri, over Vikafjellet til nabokommunen Voss. Forbindelsen nordover er med bilferge fra Vangsnes til Dragsviki eller Hella. Veien mellom Vik og Vangsnes ble i 2020 sikret ved at Goteviktunnelen ble åpnet. 

Fra Vikøyri er det om sommeren hurtigbåtforbindelse til Bergen og Sogndal.

### Næringsliv
Jordbruk er en viktig næring i Vik kommune og driften er hovedsakelig husdyrhold med storfe og sau ved siden av bringebærdyrking. 

Tines meieri i Vik er det eneste i landet som produserer gammelost. «Gamalost frå Vik» er vernet som «Beskytta geografisk nemning».

Vik verk er et industri-selskap som i hovedsak produserer produkter av stål, og ble åpnet av daværende statsminister Per Borten i 1968.

Vik kommune har flere vannkraftverk. Refsdal kraftverk ligger i Ovrisdalen. Anlegget utnytter fallet fra reguleringsmagasinet i Målsetevatn der vannet reguleres mellom 863 og 834 moh. Også Kvilesteinsvatnet, som reguleres mellom 920 og 995 moh, brukes som reguleringsmasgain. Målset kraftverk som ligger i Arnafjordvassdraget forsyner også Refsdal kraftverk med vann ved hjelp av dam og tunelloverføringer. Vannet brukes senere i Hove kraftverk.

## Historie
Gården Nese i Arnafjord ble i 1811 rammet av jordskred, og omkring 50 mennesker ble drept. 

Vik kommune ble opprettet ved formannskapslovene i 1837. Fjorden var da den viktigste farveien, også internt i kommunene ved Sognefjorden, og de fleste, også Vik, hadde areal på begge sider av fjorden. Fram til 1964 besto kommunen av tre kirkesogn: Vik hovedsogn og annekssognene Arnafjord og Kvamsøy.

Kvamsøy sogn lå på fjordens nordside og hørte til Vik kommune, mens Vangsnes sogn på sørsiden tilhørte Balestrand kommune. Dette ble galt i en tid da landeveis kommunikasjon vant fram. I 1964 tegnet Schei-komiteen grensene for kommunene på nytt. Vik kommune ble tillagt Vangsnes, mens Kvamsøy ble del av Balestrand. 

Leikanger kommune, som hadde sitt tyngdepunkt nord for fjorden, hadde bygdene Feios og Fresvik på sørsiden. I 1992 ble disse bygdene tillagt Vik, etter at veiforbindelse var etablert langs fjorden.

1839 emigrerte Per Ivarson Undi med kone og to barn til Amerika etter å ha solgt gården i Vik. Dette var begynnelsen på en stor utvandring fra bygda; om lag 3500 "vikjer" emigrerte. Litt seinere var det også betydelig utvandring fra Vik til Nord-Norge.

## Kultur
### Navn og våpen
Kommunevåpenet har tre gule skråstilte lauvkniver som motiv mot grønn bakgrunn. Lauvkniven var et tradisjonelt redskap til innhøsting av vinterfor i utmarka - et redskap som fantes på hver eneste gård i kommunen.

### Idrett
* Vik idrettslag
* Feios idrettslag
* Idrettslaget Modig

## Kulturminner
* Hopperstad stavkirke som eies av Fortidsminneforeningen.
* Hopperstad klyngetun og Klokkergården er vernet i kommunal reguleringsplan. 
* Hove kirke som også eies av Fortidsminneforeningen.
* Vikøyri strandsted med gammelt trehusmiljø.
* Vik fengsel , oppført 1864, delvis fredet.
* Fridtjofstatuen på Vangsnes er en gave fra den tyske keiser. 

## Museer
* Kristian Otterskred Båt- og Motormuseum

## Politikk
Se også utfyllende artikkel: Kommunestyrevalg i Vik.

### Kommunestyrevalget 2023

## Referanser




## Eksterne lenker
* 
*  Kommunefakta Vik (Vestland) - Statistisk sentralbyrå 
*  Vik - Store norske leksikon
*  Vikjavev.no: Bildesamling og værdata fra Vik
*  Sognafoto.no: Bildesamling fra heile Sogn